KOMISIJOS ATASKAITA TARYBAI Likviduojamos EAPB turto, o užbaigus likvidavimą -- Anglių ir plieno mokslinių tyrimų fondo turto -- valdymo daugiamečių finansinių gairių penkerių metų vertinimas 2012 m. liepos mėn. /* COM/2012/0594 final */





Įžanga 2003 m. vasario 1 d. Tarybos sprendimu 2003/77/EB nustatomos likviduojamos EAPB turto, o užbaigus likvidavimą, Anglių ir plieno mokslinių tyrimų fondo turto valdymo daugiametės finansinės gairės (toliau – finansinės gairės)[1]. Šio Tarybos sprendimo 2 straipsnyje nustatyta, kad Komisija kas penkerius metus iš naujo įvertina finansinių gairių veikimą ir efektyvumą ir pasiūlo atitinkamų pakeitimų. Po pirmojo 2007 m. atlikto vertinimo 2008 m. rugsėjo 15 d. Tarybos sprendimas iš dalies pakeistas (žr. Tarybos sprendimą 2008/750/EB[2]). Padaryta daugiausia techninio pobūdžio pakeitimų, konkrečiai susijusių su keleto apibrėžčių paaiškinimu, būtent obligacijos išpirkimo termino sąvoka, kuri patikslinta, kad apimtų apibrėžtį, naudojamą turtu užtikrintiems vertybiniams popieriams apibrėžti, vyriausybės išleistų arba garantuojamų vertybinių popierių apibrėžtimi ir bankų išleistų skolos vertybinių popierių apibrėžtimi. Pardavimo ir atpirkimo operacijų taisyklės suderintos su rinkos standartais. Be to, paaiškintos tam tikros su reitingais susijusios nuostatos, o ilgiausias leistinas obligacijų išpirkimo terminas pratęstas šešiais mėnesiais, kad būtų atsižvelgta į ES valstybių narių vertybinių popierių leidimo modelio kitimą. Galiausiai, atnaujintos kai kurios apskaitos nuostatos siekiant atsižvelgti į visos Komisijos perėjimą prie tarptautiniu mastu pripažintų apskaitos taisyklių. Šioje ataskaitoje įvertinamas finansinių gairių veikimas ir efektyvumas penkerių metų laikotarpiu nuo 2008 iki 2012 m. Finansinių gairių veikimas ir efektyvumas penkerių metų laikotarpiu nuo 2008 iki 2012 m. Pagal Tarybos sprendimą 2003/77/EB su pakeitimais, padarytais Tarybos sprendimu 2008/750/EB, Komisija valdo likviduojamos EAPB turtą taip, „kad prireikus būtų užtikrinta galimybė pasinaudoti šiomis lėšomis, tuo pat metu gaunant iš jų didžiausią įmanomą pelną, išsaugant ilgalaikį aukšto lygio saugumą ir stabilumą“ (Tarybos sprendimo 2003/77/EB priedo 3 punktas). Turint omenyje šiuos tikslus, 5 metų laikotarpiu nuo 2008 iki 2012 m. finansinės gairės buvo tinkamos, nepaisant sudėtingų rinkos sąlygų dėl pasaulinės finansų ir skolos krizės. Nors finansų rinkos gerokai nukentėjo, su valdomu turtu susijusių įsipareigojimų neįvykdymo atvejų nebuvo (2012 m. birželio mėn. duomenimis), be to, portfelio grąža buvo pakankama. Konkrečiai, laikotarpiu nuo 2008 m. sausio 1 d. iki 2012 m. birželio 30 d. bendra portfelio grąža sudarė 19,5 %, kitaip tariant, aukštos kokybės ir mažos rizikos portfelio metinis vidurkis – 4 %. Išsamesnės informacijos apie portfelio turto sudėtį pateikiama priede. Taigi, portfelio kapitalas buvo ne tik išsaugotas, bet ir padidintas. 2012 m. birželio 30 d. portfelio rinkos vertė sudarė 1,74 mlrd. EUR, kai jo vertė 2007 m. gruodžio 31 d. sudarė 1,46 mlrd. EUR. Vertinamu laikotarpiu portfelis papildytas maždaug 152,28 mln. EUR dydžio naujų valstybių narių įnašais ir iš jo iš viso 229 mln. EUR skirta moksliniams tyrimams su anglių ir plieno pramone susijusiuose sektoriuose tęsti, kaip numatyta Tarybos sprendime 2003/77/EB. Vertinimo laikotarpiu galiojančios finansinės gairės buvo veiksmingas atsargaus turto ir rizikos valdymo sistemos pagrindas; ta sistema nuolat peržiūrima ir koreguojama pagal rinkos pokyčius ir sektoriaus standartus. Nepriklausomas nuo turto valdytojų ir tiesiogiai atskaitingas vyresniajai vadovybei specialus rizikos valdymo padalinys nuolat stebi, ar laikomasi Komisijos rizikos valdymo sistemos reikalavimų. Rizikos ir turto valdymo sistemoms ir procedūroms ne tik taikoma esama rizikos valdymo stebėsenos ir kontrolės sistema, bet ir reguliariai atliekamas jų vidaus ir išorės auditas. Privatūs išorės auditoriai nenustatė problemų, susijusių su fondo valdymu ir krizės poveikio valdymo metodu. Be privačių išorės auditorių, likviduojamos EAPB valdymo auditą reguliariai atlieka Europos Audito Rūmai. Jų ataskaitose nepateikiama jokių rekomendacijų dėl likviduojamos EAPB finansinių gairių. Išvada Remdamasi išdėstytais faktais, Komisija laikosi nuomonės, kad dabartinių finansinių gairių keisti nereikia. Kartu su Komisijos rizikos valdymo sistema, kuri nuolat peržiūrima ir prireikus koreguojama, dabartinės finansinės gairės vertinamu laikotarpiu buvo tinkamos. Bendra portfelio grąža buvo teigiama ir viršijo rinkos lyginamąjį indeksą, taip pat pasitvirtino ilgalaikis jo saugumas ir stabilumas. PRIEDAS 1.a priedas. Portfelio struktūra 2012-06-30 || || || || || || Įmonės kodas: EAPB || || || || || || || a) PORTFELIO STRUKTŪRA 2012-06-30 || || || || Portfelis || Rinkos vertė be sukauptų palūkanų || Rinkos vertė su sukaupt. palūkanomis || 2012-06-30 Obligacijos || 1 454 273 591 || 1 476 771 277 || 85 % Obligacijų tarp. suma || 1 454 273 591 || 1 476 771 277 || 85 % Pinigai (žr. c lentelę) || 262 339 281 || 262 339 281 || 15 % IŠ VISO || 1 716 612 872 || 1 739 110 558 || 100 % || || || b) PORTFELIO TRUKMĖ || || || 2012-06-30 duomenys || || Modifikuota trukmė || (2,62*) || || 2,24 || || (*) vien obligacijų || || || || || || c) PINIGŲ STRUKTŪRA || || || 2012-06-30 duomenys || || Pinigų rinkos indėliai || 261 800 000 || || Sukauptos palūkanos || 209 468 || || Nostro sąskaitos* || 329 813 || || IŠ VISO || 262 339 281 || || || || || 1.b priedas. Portfelio struktūra 2008-12-31 || || || || || a) PORTFELIO STRUKTŪRA 2008-12-31 || || || || Portfelis || Rinkos vertė be sukauptų palūkanų || Rinkos vertė su sukaupt. palūkanomis || 2008-12-31 Obligacijos || 1 431 863 320 || 1 463 674 511 || 93 % Obligacijų tarp. suma || 1 431 863 320 || 1 463 674 511 || 93 % Pinigai (žr. c lentelę) || 106 935 595 || 106 935 595 || 7 % IŠ VISO || 1 538 798 915 || 1 570 610 106 || 100 % || || || b) PORTFELIO TRUKMĖ || || || 2008-12-31 duomenys || || Modifikuota trukmė || (3,99*) || || 3,72 || || (*) vien obligacijų || || || || || || c) PINIGŲ STRUKTŪRA || || || 2008-12-31 duomenys || || Pinigų rinkos indėliai || 100 600 000 || || Sukauptos palūkanos || 243 897 || || Nostro sąskaitos* || 6 091 697 || || IŠ VISO || 106 935 595 || || 2.a priedas. Obligacijų portfelio struktūra 2012-06-30 2.b priedas. Obligacijų portfelio struktūra 2008-12-31 [1] OL L 29, 2003 2 5, p. 25. [2] 2008 m. rugsėjo 15 d. Tarybos sprendimas 2008/750/EB, iš dalies keičiantis Sprendimą 2003/77/EB, nustatantį likviduojamos EAPB turto, o užbaigus likvidavimą, Anglių ir plieno mokslinių tyrimų fondo turto valdymo daugiametes finansines gaires (OL L 255, 2008 9 23, p. 28).